Κώστας Παράσχος

Ο Κώστας Παράσχος (1912 -2000) ήταν Έλληνας δημοσιογράφος και φωτογράφος.

Βιογραφικό
Γεννήθηκε στις Κυδωνιές (Αϊβαλί). Μετά την Μικρασιατική Καταστροφή, κατέφυγε με την οικογένειά του αρχικά στη Μυτιλήνη και το 1924 εγκαταστάθηκε στην Αθήνα, όπου σπούδασε στη Σχολή Νομικών και Πολιτικών Επιστημών του Πανεπιστημίου Αθηνών.www.aspromavro.eu/2015/08/blog-post_60.html

Εργάστηκε ως δημοσιογράφος σε διάφορες αθηναϊκές εφημερίδες.Ξεκίνησε στην εφημερίδα «Πρωΐα» και αργότερα στη «Βραδυνή», τη «Μάχη», την «Ελευθερία», τον «Εθνικό Κήρυκα» και την «Καθημερινή» ενώ εργάστηκε και ως ανταποκριτής ημερήσιων εφημερίδων Θεσσαλονίκης και επαρχιών.https://www.esiea.gr/thanatos-kosta-parasxoy/?print=pdf Επίσης πραγματοποίησε αποστολές σε διάφορες χώρες στην Ευρώπη και την Ασία καθώς και στις Η.Π.Α.

Στη διάρκεια της κατοχής κατάφερε, με κίνδυνο της ζωής του, να τραβήξει περίπου 800 φωτογραφίες στις οποίες απεικονίζεται η ζωή στην κατεχόμενη Αθήνα. Μέρος αυτών των φωτογραφιών συμπεριελήφθη στο φωτογραφικό λεύκωμα «Η Κατοχή, φωτογραφικά τεκμήρια 1941 -1944» ενώ στο λεύκωμα «Η Απελευθέρωση» υπάρχουν φωτογραφίες του από την Απελευθέρωση το 1944. Τα φιλμ τα εμφάνιζε ο ίδιος και τα έκρυβε σε διάφορα σημεία του σπιτιού του.

Το 1957 ανέλαβε τη διεύθυνση του περιοδικού «Η διάπλαση των παίδων», θέση στην οποία παρέμεινε μέχρι το 1970.

Είχε ασχοληθεί και με τη λογοτεχνία. Είχε γράψει μυθιστορήματα (Φτερουγίσματα, O Θανασός, το προσφυγάκι της Μικράς Ασίας)http://www.orizontesbooks.gr/catalog/product_info.php?manufacturers_id=3&products_id=24772), νουβέλα (Ψηλά στις Κορφές) και ποιήματα.

Πέθανε στις 3 Δεκεμβρίου 2000, σε ηλικία 88 ετών.

Παραπομπές	

Κατηγορία:Έλληνες φωτογράφοι
Κατηγορία:Μικρασιατικός Ελληνισμός